Tänastes uudistes:
Venemaa väed viivad Ukraina põhjapiiril läbi õppuseid.
USA president Biden kutsub ameeriklasi üles riigist lahkuma.
Edastame teile aktuaalseid uudised Ukrainast.
Humanitaarkriis Afganistanis, kus miljonid on näljahäda piiril.
Mõned teevad ellujäämise nimel meeleheitlikke samme.
Megakirikust väikekoguduseks.
Koroonaviirus muudab jumalateenistuse viisi,
mistõttu kujunevad üha väiksemad ja lähedasemad kogudused.
KRISTLIKU MAAILMA UUDISED
Tere tulemast saatesse "Kristliku maailma uudised".
Alustame teadetega Ukraina kriisist.
Venemaa viib läbi 10-päevast sõjaväeõppust Valgevenes.
Venemaa kaitseministeerium
avalikustas video riiki saabunud S-400 raketitõrjesüsteemidest.
Venemaa on toonud neiks õppusteks ka vägesid Siberist ja Kaug-Idast,
mis lisab juba Venemaa 100 000 sõjaväelasele.
President Biden kinnitas kava USA vägedele Poolas,
et aidata tuhandetel USA kodanikel lahkuda Ukrainast,
kui Venemaa peaks tungima sisse.
Mõnede kriitikute sõnul püüab Bideni administratsioon
vältida kordamast kaootilist taandumist Afganistanist.
Siinkohal peaks mõistma,
et USAle ei ole tavaks korraldada massevakuatsioone.
Loomulikult oli Afganistani olukord unikaalne mitmetel põhjustel,
kuna sellega märgiti 20-aastase sõja lõppu.
Lõpetasime sõja,
mitte püüdnud seda vältida nagu antud olukorras.
Ameeriklased saavad lahkuda riigist eri viisil
ning oleme julgustanud tegema just sel viisil.
CBN rahvusvaheline korrespondent
ja uudisteankur George Thomas viibib hetkel Ukrainas.
George, räägi lähemalt, mis sealpool toimub.
Tean, et saabusid hiljuti sinna.
Kiievi tänavatel kõndides olin täiesti rabatud,
kui normaalselt kulgeb elu pealinnas, arvestades asjaolu,
et üle 130 000 Vene armee sõduri on praktiliselt piiranud 2/3 riigist.
Kui rääkisin kohalikega pärast maandumist täna hommikul,
ütlesid nad: "George, te ilmusite siia 2-3 nädalat või kaks kuud tagasi,
kuid oleme 2014. aastast elanud sõjaseisukorras juba kaheksa aastat,
eeskätt riigi idaprovintsides nagu Lugansk ja Donetsk."
Mulle öeldi, et nad on sellega harjunud.
Olukord on aga 2014. aastast totaalselt erinev,
kuna piirile on kogutud tohutu hulk vägesid,
samuti raketitehnoloogiat ja muud raskerelvastust,
täpsemalt Ukraina põhja, lõuna ja kaguosasse.
Olukord on täiesti teine.
Ukraina president Zelensky
on võtnud möödunud kuul rahuliku ja mõõduka lähenemise,
toonitades, et paanikaks pole põhjust, kuna taustal peetakse läbirääkimisi
ning et on võimalus rahuks ja ta ei soovi eskaleerumist.
Pealinna õhustik on teistsugune.
Näib, et Washingtonis on paanika,
kuna USA palub oma kodanikel lahkuda Ukrainast.
Kas riigist tormatakse välja?
Kõnelesin kohalikega,
kui USA saatkond Ukrainas edastas häire teate,
et ameeriklased ei peaks Ukrainasse reisima
ning need, kes on Ukrainas, nagu ka mina, peaksid lahkuma.
Need, kellega olen siiani rääkinud, on võtnud ootava hoiaku.
Häiriv oli president Bideni intervjuu uudistekanalile NBC News.
President teatas, et kui sõda peaks puhkema,
ei too USA ameeriklaste päästmiseks oma vägesid regiooni.
See on tähelepanuväärne.
Millal enne on jäetud ameeriklasi riiki ega tulda neid päästma?
Need, kellega olen siiani rääkinud, on sellest väga häiritud.
Kui saabusin Ukrainasse, siis Amsderdamist tulles
oli lennuk puupüsti täis ning lennujaam oli täis rahvast.
Püsib teatav rahu, kuid ei ole teada, kas see on rahu enne tormi.
Õigeusk on peamine usk Ukrainas ja Venemaal.
Millise lõhe on tekitanud kriis mõlema riigi usklike hulgas?
Venemaa ja Ukraina õigeusu kirik on ajaloo jooksul olnud eriarvamusel,
kuna Ukraina õigeusu kirik on veendumusel,
et Venemaa õigeusu kirik praktiseerib küll oma usku,
kuid on liigselt seotud Venemaa valitsusega.
Teadagi on Vladimir Putin ja vene õigeusk lähedalt seotud.
Ukraina õigeusu kirikule tekitab taoline suhe ärevust.
Rääkisin ka evangeelsete pastoritega, kes tegutsevad varjatult antud kriisis.
Nad on teinud plaane möödunud aasta varakevadest,
et õpetada mobiliseerima, palvetama ja päästma inimesi sõjatsoonist.
Meeles tuleb pidada,
et pastorid Ida-Ukrainas on tegelenud sellega
kaheksa aasta jooksul pea igal päeval.
Neil on välja töötatud plaan juhuks,
kui olukord eskaleerub dramaatiliselt, eeskätt riigi idaosas.
Tuleb ka silmas pidada,
et Ukraina evangeelne kogudus kasvab plahvatuslikult ja õitseb
pärast 30 aastat vabadust Nõukogude Liidu lagunemise järel.
Kogudus on tuline ja tuhanded pöörduvad Issanda poole.
Riigis on unikaalne aeg,
kuid siiski on rahvas mures, et kui Venemaa tungib riiki,
muudaks see dramaatiliselt riigi vaimset maastikku.
Mida arvata kuulujuttudest, et Vladimir Putin
ootab Pekingi taliolümpia lõpuni, et tungida siis Ukrainasse?
Kas sel on tõepõhja?
Jah, kuna kaheksa aastat tagasi
20. veebruaril olin Krimmis, kui Venemaa annekteeris Krimmi.
Olümpiamängude tseremoonia lõppeb 20. veebruaril
ja Venemaa-Valgevene sõjaõppus lõppeb samuti 20. veebruaril.
See on kindlasti kuupäev, mida tasuks silmas pidada.
George, palvetame kõigi eest Ukrainas ning et oleksid kaitstud, sõber.
Hea raport. - Aitäh, olen selle eest tänulik.
Räägime hiljem. - Tänan.
Järgmiseks.
Miljonid on Afganistanis nälja piiril.
Kannatused süvenesid, kui mõned tegid ellujäämiseks drastilisi samme.
Seda raamatut kirjutades kogesin, et olen millegi tähelepanuväärse lävel
ning et see peaks olema kättesaadav kõigile,
kes on täidetud elava Jumala Vaimuga.
CBN esitleb: "The Power of the Holy Spirit in You".
Uus raamat Pat Robertsonilt.
Püha Vaimu väes ei ole meile miski võimatu.
Raamatus selgitab Pat Püha Vaimu tööd läbi Piibli
ning näitab, kuidas Püha Vaim liigub tänapäeval läbi kristlaste.
"Imetlen tugevust, mille Jumal annab oma rahvale,
kui mõistame, et Jumala Vaim läheb me ees nagu vägev sõdalane
ning et ükski me vaenlane ei saa meile vastu seista."
Lisainfo ekraanil.
Toitumine,
treening, vajalikud õlid,
kaalukaotus ja palju muud.
Tervislik eluviis Lorie Johnsoniga.
Räägi, mis selles on.
Ühine CBNi tervisereporteri Lorie Johnsoniga,
et saada terviseekspertidelt kõige aktuaalseimaid nõuandeid.
See on tähelepanuväärne!
Uuri, mida on sinul vaja, et elada tervislikumalt.
Lisainfo ekraanil.
Olen Efrem Graham saatest "Studio 5".
Avasta minuga muusika-, spordi-, tele- ja filmimaailma.
Ryan Coogler oli režissöör.
Teadsin, et sellest tuleb midagi erilist.
Kohtume artistidega meelelahutuses
ja uurime popkultuuri ning usu vahelist seost.
Küsisin pastorilt, kas peaksin olema jutlustaja.
"Ei, sul on juba kantsel."
Lisainfo: www.cbn.com
Tere tulemast tagasi.
Iraan võib olla mõne nädala kaugusel tuumapommi arendamisest.
Iraan avalikustas teate pikamaa rakettidest,
mis nende väitel ulatuvad Iisraeli.
USA ametnike sõnul
on käes murdeline hetk tuumaleppe sõlmimiseks Viinis.
Kriitikute sõnul teeb Valge Maja riskantseid järeleandmisi.
Leian, et Bideni administratsioon
kujundab rutakalt antud kava, kuna vajab kiirelt tehingut
pärast aasta möödumist enneaegsetest järeleandmistest,
kus leevendati kaudselt sanktsioone ega jõustatud sanktsioone
ning pigistati silm kinni Iraani naftaekspordis 2021. aastal.
Ühtlasi puudub sel selge plaan, kuidas tõrjuda tagasi Iraani Lähis-Idas.
Iisraeli peaminister Bennett teatas,
et sanktsioonide eemaldamise järel liiguvad Iraani miljardid dollarid,
mille järel pannakse toime üha enam terrorirünnakuid
Iisraeli ja USA vägede vastu regioonis.
Naaberriigis Afganistanis
kujuneb humanitaarkriis pärast USA taandumist augustis.
Nälg võtab riigis maad
ning ÜRO sõnul vajab abi. üle 23 miljoni inimese.
Rahvusvahelise Päästekomitee juht David Milibrand
teatas USA Kongressile meeleheitlikust olukorrast.
Tüdrukuid müüakse abiellu
ja rahvas müüb oma organeid, et saada toidu jaoks raha.
Afganistan oli kuue kuu eest äärmiselt vaesunud riik.
Senaator Young tõi õigustatult välja, et koroonapandeemia lisas sellele.
Tänaseks on Afganistan
nii näljahädas kui ka vaesuses olev riik.
Teatan kahetsusega, et näljakriisi arvatav põhjus
on augustikuus vastu võetud rahvusvaheline majanduspoliitika.
President Biden vabastas hiljuti
USA pankadest Afganistani varadest seitse miljardit dollarit,
millest pool läheb 11. septembri rünnaku ohvritele
ja teine pool läheb Afganistani humanitaarabiks.
Jeremy Barker on Lähis-Ida tegevmeeskonna programmi
vanemohvitser ja direktor usuvabaduse intstituudis.
Ta kõneles hiljuti John Jessupiga saates "Faith Nation"
Afganistani kasvavast kriisist ja selle mõjust rahvale ja kogudusele.
Jeremy, milline on hetkel tavakodanike olukord Afganistanis?
Afganistani humanitaarolukord on üle mõistuse.
Üle poole riigist vajab humanitaarabi.
Hinnanguliselt võivad nälja tõttu surra üle miljoni afgaani lastest.
Seda süvendavad ka julgeolekuprobleemid.
Taliban püüab leida viisi riigi juhtimiseks,
kuna selleski on eri rivaalitsevad fraktsioonid.
Lisaks on terrorirühmitused nagu ISIS,
mis peavad seda võimaluseks saada territooriumi.
Seega nende valitsuse ja julgeolekumurede keskel
süveneb humanitaarkriis veelgi.
Tegemist on riigiga, mida on tabanud 30 aasta halvim põud.
Selle mõju keskmisele afgaanile on tohutu.
Sinu kirjeldus kõlab kui kannatus kannatuse otsa.
Teada on, et sel aastal nimetas ühing Open Doors
Afganistani maailma kõige hullemaks kohaks kristlastele.
Afganistan edestas isegi Põhja-Korea, mis on aastakümneid olnud esikohal.
Jeremy, kas oskad öelda, kui palju afgaanidest kristlasi on seal
ja mis ohtudega seisavad nad Talibani valitsuses silmitsi?
Enne USA taandumist kasvas kogudus Afganistanis.
Nende arvukus varieerub,
kuid seal elab kümneid tuhandeid afgaani kristlasi,
kellest paljud on nüüdseks sunnitud riigist põgenema.
Teised on läinud põranda alla.
Mõnel on olnud võimalus lahkuda, kuid otsustasid jääda kodumaale.
Teame, et kristlasi jahitakse ja sihitakse aktiivselt.
Teame neist, keda on arreteeritud
ja kristliku materjali on leitud nende kodudest või elektronseadmest.
Mõnedel juhtudel annab isegi oma pere kristlase üles.
Mainisid ka naiste olukorda,
eeskätt usuvähemus ja kristlusesse pöördunud.
Käib aktiivne inimjaht,
isegi kui afgaani kristlastel on tugev igatsus jääda riiki
ning armastada oma naabreid, riskides tõsiselt enda eluga.
Lisainfot, kuidas palvetada Afganistani kristlaste eest: www.cbnnews.com.
Järgmiseks.
Kuidas on koroonaviirus muutnud kristlaste jumalateenistusi?
Uurime minikoguduse kasvutrendi.
Organisatsiooni Orphans Promise eesmärk
on armastada ja teenida riskigruppi kuuluvaid lapsi.
Aitame hoida peresid koos ning loome võimalusi
tugevateks ja jätkusuutlikeks kogukondadeks üle maailma.
Töötame enam kui 60 riigis ja sinu abiga võime teha isegi enam.
Aafrikas on üks vana õpetussõna armastuse kohta:
"Kui tahad joosta kiirelt, jookse üksi
aga kui tahad joosta kaugele, jookse koos."
Organisatsioonis Orphans Promise tahame joosta kaugele,
et puudutada võimalikult paljude orbude ja haavatavate laste elu.
Me ei taha minna üksi vaid tahame maailma muuta.
Ühe lapse, ühe pere ja ühe kogukonna haaval.
Kas ühineksid meiega?
Tänan, et vaatate.
Aktuaalsed uudised.
Eksklusiivsed lood ja saated.
Usaldusväärsed uudised.
Toome teieni maailmas toimuva ja räägime, mille eest palvetada.
Tõde on oluline.
Lisainfo ekraanil.
Püha Vaim on kolmainsuse müstiline kolmas isik,
Jumala aktiivne vägi, mida on näha läbi Piibli
ja Jumala tõotus sulle täna.
Oma hiljutises raamatus
räägib Pat Robertson Püha Vaimu hädavajalikust rollist,
esitab inimeste mõjukaid lugusid ja vastab sügavaimatele küsimustele.
Lisainfo ekraanil.
Tere tulemast tagasi.
Aastakümneid on USAs kasvanud megakirikud,
kuid nüüd on see muutunud.
Koroonaviirus on muutnud kristlaste jumalateenistusi
ja ka koguduste suurust, mistõttu on tekkinud minikogudused.
Pühapäeva hommik koguduses Blackwater Baptist Church Virginias.
Antud maakirik rajati 1774. a.
Selle algus oli tagasihoidlik,
kuid on pandeemia tõttu jäänud pingiread üha tühjemaks.
Arvan, et enne käis 100-110 inimest, kuid nüüd umbes 68-70,
mistõttu umbes 30%, ehk isegi enam.
Vanempastor Lynn Hardaway sõnul
pidid nad tegema kiireid muudatusi, et kogudus toimiks edasi.
Tegime väliteenistusi parklates.
Muudeti armulaua andmist ning ka annetamist.
Enam ei jagatud inimeste vahel asju.
Möödunud suvel renditi väliristimiseks ringjas hobuse jooginõu,
peeti puude all piiblitunde ja korraldati vabaõhu filmiõhtu.
Samuti nagu paljudes kirikutes,
alustati otselülitustega neile, kes ei tulnud kirikuteenistusele kohale.
Liikmed õppisid kasutama Facebooki ja sotsiaalmeediat.
Olin väga uhke, eeskätt eakate üle, kes võtsid väljakutse vastu.
Hetkel on USAs ligikaudu 380 000 kogudust.
Neist 1500 on megakirikut,
mida külastab nädalavahetusel keskmiselt 2000 või enam inimest.
Enamik on sama suured kui kogudus Blackwater Baptist või väiksemadki.
Usukogukondades läbi viidud uuringu alusel
on pooltes USA kogudustes 65 või vähem liiget.
See näitab, et Jumala rahvas eelistab väiksemaid gruppe.
Las Jumal sekkub su ellu, et saaksid osa Ta auhiilgusest.
Las Jumal raputab.
Sellega nõustub ka pastor Moses Asamoah
väikekogudusest Living Destiny, Norfolkist, Virginias.
Koroonaviirusest tekkinud eraldumine on tekitanud nälja läheduse järele.
Meiega ühines keegi, kes otsis kohta,
kus saaks tavalisel viisil pastoriga koos töötada
ning tunda isiklikult koguduse liikmeid.
Megakirikutel on oma roll,
kuid inimestes on igatsus panna oma käsi külge.
Kahjuks on pandeemia tõttu
paljud väikekirikud uksed sulgenud ja mõnedki püsivad vaevu elus.
See ei ole nii koguduses Living Destiny.
Pastor Asamoah teatas,
et hoolimata peamiselt interneti teenistustest,
eeskätt 2020. a, on nad edenenud ja ostnud uue kirikuhoone.
Säästsime koroonaviiruse ajal raha enam kui kunagi enne.
See on hämmastav, kuna palgad ega rent ei muutnud.
Ehk säästsime mõne dollari vee ja elektri pealt,
kuna inimesed ei olnud nii palju hoones.
Koguduse peamised arved püsisid samad.
See oli Jumala ime, et suutsime nii palju säästa.
Pastor Asamoah usub, et palve tõi neile edu.
2020. a teemaks oli "Salajase paiga aasta",
mis tugines siis 91. psalmile.
Kui märtsis oli uus laine, mõistsime, et see läheb kokku,
kuna peaksime lihtsalt püsima Jumala ligiolus.
Kogudusel läks hästi.
Seisime Jumala Sõnal.
Jumal valmistas meid selleks ajaks.
Pastor Asamoah'i naise Delali sõnul kasvas ka naisteteenistus tugevamaks.
Läksime kogudusega Zoomi, mida armastavad noored.
Nad armastavad tehnoloogiat.
Sain ühendada naisteteenistuse noorte täiskasvanud naistega.
Tulemus oli hämmastav.
Olenemata, mida kurat teeb
või kuidas ta kogudust ründab, siis Jumal võidab alati.
Peale pastoriameti koguduses Blackwater Baptist
on Lynn Hardaway ülevaatajaks pea 100 väikekogudusele.
Ta teab hästi, kui raske on pandeemia mõjunud.
Pastorid kogevad emotsionaalseid raskuseid,
kuna on kaotanud palju liikmeid ega tea, kuidas neid tagasi tuua.
Mõned on surnud ja armastatud kirikuliikmed
on koroonaviirusesse surnud või kannatanud selle tõttu.
Tean, et igaüks riigis tajub seda.
Pastorid eelkõige,
kuna tahame loomu poolest valmistada inimestele heameelt,
kuid praeguses olukorras ei saa me rahvale head meelt valmistada.
Liigub palju erinevaid ideid.
Kas mask või mitte?
Kas vaktsineerimine või mitte?
See kõik on mõjunud pastoritele.
Mõned neist panevad ameti maha ja teised loobuvad teenistusest.
Kiriku kasvu asjatundja Thom Raineri sõnul 90% neist,
kes vaatasid pandeemia hakul ülekandeid, ei tee seda enam.
Nüüdseks ei käida koguduses ega vaadata ka Facebooki.
Ehk vaadatakse mõnda telepastorit.
Me ei tea ka seda.
Hardway tunneb muret, et need, kes otsustavad
mitte tulla teenistusele kohale, võivad kaotada olulise osa usust.
Nagu näiteks palve,
Piibli lugemine, paastumine või mis tahes teine distsipliin.
Oluline on olla koos teiste kristlastega,
kes seisavad silmitsi samaga, mis sina.
See ei juhtu, kui püsid kodus.
Hardaway usub, et väikekogudus tõmbab tulevikus enam neid,
kes tahavad kogeda lähedust, suhelda isiklikult ja olla tuttav.
Ehk tulevad inimesed tagasi pärast kuid väldanud isolatsiooni
ning otsivad väikekogudusi, mida nimetada enda koduks.
Püsige meiega.
Pärast pausi jätkame.
Otse Washingtonist..
Tere tulemast saatesse "Faith Nation".
Otsekohesed lood, intervjuud ja analüüsid vanemajakirjanikelt.
David Brody, John Jessup, Jenna Browder, Eric Philips.
Toovad teieni olulised poliituudised.
Regulatsioonid energiatööstusele
käivitavad riigi majanduses dramaatilise ahelreaktsiooni.
Usaldusväärsed uudised.
Oleme pühendunud, et kaitsta kõige nõrgemaid ja haavatavamaid.
Lisainfo ekraanil.
Seda raamatut kirjutades kogesin, et olen millegi tähelepanuväärse lävel
ning et see peaks olema kättesaadav kõigile,
kes on täidetud elava Jumala Vaimuga.
CBN esitleb: "The Power of the Holy Spirit in You".
Uus raamat Pat Robertsonilt.
Püha Vaimu väes ei ole meile miski võimatu.
Raamatus selgitab Pat Püha Vaimu tööd läbi Piibli
ning näitab, kuidas Püha Vaim liigub tänapäeval läbi kristlaste.
"Imetlen tugevust, mille Jumal annab oma rahvale,
kui mõistame, et Jumala Vaim läheb me ees nagu vägev sõdalane
ning et ükski me vaenlane ei saa meile vastu seista."
Lisainfo ekraanil.
Ajal, kui maailm jälgib kõrvalt.
Lähis-Ida on sügavas diplomaatilises sõjakeerises.
Saade "Jerusalem Dateline".
Iisraeli arheoloogid räägivad avastusest,
mis võib muuta üldsuse seisukohta Templimäe osas.
Ühine CBNi büroojuhi Chris Mitchelliga
ning saad piibelliku vaate maailma kujundanud sündmustest.
Kõik, mis saab alguse Iisraelist, laieneb mujale.
Saade "Jerusalem Dateline"
Lisainfo ekraanil.
Üks teenistus kasutas SuperBowli nädalavahetust,
et tuua spordis välja silmapaistvaid iseloomujooni ja juhtimisoskusi.
Super Bowli hommikusöögil esitleti Bart Starr auhinda.
CBNi reporter Charlene Aaron
intervjueeris eelmise aasta võitjat Demario Davist ta usu osas.
Iga-aastane Super Bowl hommikusöök ühendab usu jalgpalliga.
Athletes in Actioni poolt sponsoreeritud üritus on kestnud 1988. a saati
ning tõmmanud rahvahulki tutvuma spordi tippudega.
Nagu näiteks Demario Davis
jalgpallimeeskonnast New Orleans Saints,
keda tuntakse nii usu kui suure mängu poolest.
Liigasse astudes saime teada Super Bowl hommikusöögist.
Nägime, et see ei keskendunud vaid mängule
vaid esitles usu- ja pereelu ning jalgpalli selle osana.
Üritusel edastatakse lootuse sõnumit ja kuulutatakse evangeeliumi.
Davis on 10 a olnud NFLi veteran ja professionaalne kaitsja
ning pälvis eelmisel aastal Bart Starr auhinna.
Suur au ja privileeg on saada tunnustus õpilastelt, treeneritelt
ja teistelt, kes on kaalukal kohal ning mänguga suuresti seotud.
Taoline tunnustus tähendab palju.
Leian, et see kõik tuleneb Jumala riigist.
Soovin olla kõiges, mis teen, valguseks Jumala riigist.
Tahan kuulda, et Jumal ütleb: "Hästi tehtud, hea ja ustav sulane."
Davise naise Tamela sõnul
inspireerib ta abikaasa usk nii teda kui kogu perekonda.
Üks, mida tema juures imetlen, on kuidas ta otsib Jumalat.
Ta ei tee seda üksnes ühes asjas vaid igas eluvaldkonnas.
Näiteks, kuidas ta läheb missioonile või hoolitseb me pere eest.
Näen, kuidas ta loeb iga päev pärast üles ärkamist Piiblit.
2019. a pidi Davis
maksma oma usu eest hinda, kui NFL trahvis teda 7000 dollariga,
kuna kandis kiivri all peapaela kirjaga "Man of God" (tlk "Jumala mees").
Lõpuks NFL taganes
ja avaliku toetuse tõttu Davisele loodi liikumine Man of God.
Saadud tähelepanu abil
müüs ta peapaelu "Man of God", et koguda raha kohalikule haiglale.
Davis tundis,
et on oluline lahendada asja viisil, mis toob Jumalale au.
Ma ei tahtnud, et oleksin olukorras, kus murran reegleid,
kuna Jumala Sõnas on kirjas, et alluksime oma juhtidele.
Samas ma ei tahtnud end peita,
kummarduda poliitikale ning häbeneda oma usku.
Seda usku püüab kaitsja elada igas elu valdkonnas.
Kui usaldad Jumalat ja toetud Temale,
laseb Ta kõigel kujuneda nii nagu see oleks pidanud.
See aga ei tähenda,
et tee on lihtne ning kõik töötab alati hästi
või et alati juhtub miskit, kus tunned, et võidaksid kui auhinna.
See tähendab, et lõpuks tuleb kõik sinu kasuks.
Charlene Aaron CBN Newsile
Inspireeriv. Aitäh, Charlene.
Super Bowl hommikusööki võib jälgida CBNi kodulehel ja CBNi rakendusest.
Lisainfo ekraanil.
Tänan, et vaatasite.
Kohtumiseni ja Jumal õnnistagu teid.
Tõlge: Mailis Lepp